Afdelingen for magisk tænkning
Publisher: Gyldendal
Published: 2025-09-02
Format: Paperback
Number of pages: 352
ISBN-13: 9788702419184
Description: Velkommen i Afdelingen for magisk tænkning – stedet, hvor ønsketænkning kan erstatte en reel indsats. Hvor kogebøger om kål er det samme som at spise kål, og hvor PowerPoints og elastikker gør en forskel for medarbejdernes sundhedsprognose.

I Afdelingen for magisk tænkning er der altid varmt under dynen, men desværre holder selvbedraget os tilbage fra at lykkes – både på arbejde og derhjemme.

Så hvordan kommer vi ud af Afdelingen? Ved at omfavne det utrolige potentiale i middelmådighed.

Øhh, hvad?

Hvem skulle have troet, at middelmådighed får os tættere på alt det, vi gerne vil have? Større mental trivsel, sundere vaner, øget produktivitet, bedre nattesøvn og et længere og lykkeligere liv?

Det lyder helt urealistisk. For vi er opdraget til, at vi skal være ekstraordinære. Samfundet råber det, og mange af os går rundt med dårlig samvittighed over alle de ting, vi burde forbedre og alle de steder, hvor vi ikke slår til.

Sagen er bare, at det er en rigtig dårlig ide at forsøge at blive ekstraordinær.

Og igennem bogen vil Morten Münster tage dig på en underholdende rejse gennem samfundet for at vise, hvordan vores besættelse af det ekstraordinære har gjort os syge, dumme og ineffektive.

Men endnu vigtigere får du kuren. Og det er, at du skal omfavne middelmådigheden. Og hvis du lykkes med det, så ender du paradoksalt nok med at blive ret ekstraordinær.

I bogen finder du blandt andet ud af:

Hvordan man skaber nye vaner, der varer vedHvorfor de fleste forældre går alt for meget op i opdragelseHvordan man skaber en bæredygtig karriere uden at brænde udHvorfor ’godt nok’ hænger direkte sammen med dit mentale helbredHvorfor hårdt arbejde er overvurderet, hvis du vil være produktivHvorfor folk insisterer på at overkomplicere enkle tingDu skal også høre om banjo-mentalitet, Tanzania-logik og den tankevækkende Niels Hausgaard-regel. Og så kommer Poul Krebs også forbi. I et wingsuit. Det er en lang historie. Du burde virkelig læse den.